
ROZSUDOK V MENE SLOVENSKEJ REPUBLIKY Okresný súd Stará Ľubovňa, sudkyňou JUDr. Miriam Szárazovou, v spore žalobcu: 1. A. B., rod C., nar. XX.X. XXXX, bytom D. XX, XXX XX D., 2. E. B., nar. XX.X.XXXX, bytom D. XX, XXX XX D., právne zastúpení: JUDr. Marta Konkoľová, advokátka, Advokátska kancelária so sídlom ul. Jarmočná 79, 064 01 Stará Ľubovňa, proti žalovaným: 1. E. F., na neznámom mieste, 2. G. C., rod. H., na neznámom mieste, 3. E. B., rod. H., na neznámom mieste, 4. I. B., na neznámom mieste, 5. G. B., rod. B., na neznámom mieste, žalovaní v 1. a 5. rade zastúpení: Slovenský pozemkový fond, IČO: 17 335 345, Búdkova 36, 817 15 Bratislava, 6. Slovenská republika, zastúpená: Slovenský pozemkový fond, IČO: 17 335 345, Búdkova 36, 817 15 Bratislava, 7. E. C., nar. X. X.XXXX, bytom D. XX, XXX XX D., 8. E. B., nar. XX.X.XXXX, bytom D. XXX, XXX XX D., t. č. XXX J. J., K. L. XXXXX, M., žalovaný v 8. rade právne zastúpený: Advokátska kancelária Bröstl & Čentík, s.r.o., so sídlom Rázusova 1, 040 01 Košice, IČO: 50 560 611, 9. E. B., nar. XX.X.XXXX, bytom D. XXX, XXX XX D., v konaní o zrušenie a vyporiadanie podielového spoluvlastníctva, takto rozhodol: I. Súd podielové spoluvlastníctvo žalobcov v 1. a 2. rade a žalovaných v 1., 2., 3., 7., rade k nehnuteľnosti – parcele registra „E“ č. 2929 druh pozemku orná pôda o výmere 306 m2, vedenej na LV č. XXXX, nachádzajúcej sa v katastrálnom území D., obec D., N. O. P., z r u š u j e. II. Súd p r i k a z u j e do bezpodielového spoluvlastníctva žalobcov v 1. a 2. rade nehnuteľnosť – parcelu registra „E“ č. 2929 druh pozemku orná pôda o výmere 306 m2, vedenú na LV č. XXXX, nachádzajúcu sa v katastrálnom území D., obec D., N. O. P. v podiele 1/1-ina z celku. III. Súd podielové spoluvlastníctvo žalobcov v 1. a 2. rade a žalovaného v 6. rade k nehnuteľnosti – parcele registra „E“ č. 2931 druh pozemku orná pôda o výmere 153 m2, vedenej na LV č. XXXX, nachádzajúcej sa v katastrálnom území D., obec D., N. O. P., z r u š u j e. IV. Súd p r i k a z u j e do bezpodielového spoluvlastníctva žalobcov v 1. a 2. rade nehnuteľnosť – parcelu registra „E“ č. 2931 druh pozemku orná pôda o výmere 153 m2, vedenú na LV č. XXXX, nachádzajúcu sa v katastrálnom území D., obec D., N. O. P., v podiele 1/1-ina z celku. V. Žalobcovia s ú p o v i n n í zaplatiť spoločne a nerozdielne titulom náhrady za prikázaný spoluvlastnícky podiel žalovanému v 1. rade sumu vo výške 765,- eur, žalovanému v 2. rade sumu 27,eur, žalovanému v 3. rade sumu 5,40 eur, žalovanému v 6. rade sumu 172,50,- eur, na účet Slovenského pozemkového fondu, a žalovanému v 7. rade sumu 705,- eur k jeho rukám, a to všetko do 30 dní od právoplatnosti tohto rozsudku. VI. V prevyšujúcej časti zrušenia a vyporiadania podielového spoluvlastníctva žalobcov v 1. a 2. rade a žalovaného v 9. rade k nehnuteľnosti vedenej na v LV č. XXXX a žalobcov v 1. a 2. rade a žalovaných v 4. , 5. a 8. rade k nehnuteľnosti vedenej na LV č. XXXX kat. územia D., v y l u č u j e na samostatné konanie.
VII. Žalobcom a žalovaným v 1., 2., 3., 6., 7., rade náhradu trov konania
n e p r i z n á v a.
odôvodnenie: 1. Žalobcovia sa podanou žalobou domáhali, aby súd zrušil a vyporiadal podielové spoluvlastníctvo k nehnuteľnostiam zapísaným na LV č. XXXX parcela registra „E“ č. 2929 o výmere 306 m2, druh pozemku orná pôda, LV č. XXXX parcela registra „E“ č. 2931 o výmere 153 m2, druh pozemku orná pôda, LV č. XXXX parcela registra „E“ č. 2930 o výmere 149 m2, druh pozemku orná pôda, LV č. XXXX parcela registra „E“ č. 2932 o výmere 163 m2, druh pozemku orná pôda (ďalej len „sporné parcely“), všetky nachádzajúce sa v kat. území D., obec D., N. O. P.. 2. Žalobu dôvodili tým, že na všetkých sporných parcelách sú väčšinovými podielovými spoluvlastníkmi. Sú jedinými kto uvedené nehnuteľnosti užíva a obhospodaruje, zveľaďuje a preto majú záujem uvedené nehnuteľnosti vlastniť v celosti. Takmer všetci žalovaní sú na neznámom mieste, nikto v obci nevie, či existujú nejakí dedičia a žijúci spoluvlastníci svoje spoluvlastnícke podiely nechcú predať. Žalobcovia sú bezpodielovými spoluvlastníkmi parcely 2933 o výmere 290 m2, ktorá bezprostredne súvisí so spornými parcelami a preto by chceli sceliť tieto parcely do jedného celku, čo zakladá účelnosť prikázania sporných nehnuteľností v prospech nich. Poukázali na kritériá ustanovené v § 142 ods. 1 Občianskeho zákonníka, pričom majú za to, že rozdelenie daných nehnuteľností zohľadňujúc ich veľkosť a veľkosť spoluvlastníckych podielov, by nemalo reálny zmysel, taktiež majú väčšinový spoluvlastnícky podiel a sú jedinými kto nehnuteľnosti užíva a obhospodaruje. Vo vzťahu k primeranej náhrade predložili oznámenie realitnej kancelárie BENARD GROUP s.r.o., z ktorej vyplýva, že v danej lokalite sa nehnuteľnosti predávali za cenu 15,- eur/m2 a túto navrhli i priznať. O trovách konania navrhli rozhodnúť tak, že im bude ich náhrada priznaná v rozsahu 100 %. 3. Žalovaný v 9. rade vo vyjadrení k žalobe zo dňa 10.2.2025 uviedol, že súhlasí so zámenou pozemkov v primeranej hodnote jeho pozemku parcely č. 2930 vedenej na LV č. XXXX. 4. Žalovaný v 8. rade prostredníctvom právneho zástupcu v podaní zo dňa 19.5.2025 oznámil, že so zrušením spoluvlastníctva k parcele KN E č. 2932 nesúhlasí a navrhuje reálne rozdelenie tohto pozemku. Uviedol, že v máji 2019 osobne so žalobcami komunikoval a deklaroval svoj nesúhlas s užívaním pozemku žalobcami nad rozsah ich spoluvlastníckeho podielu, resp. aj v rozsahu jeho spoluvlastníckeho podielu. Dňa 11.8.2025 žalovaný v 8. rade predložil geometrický plán, vypracovaný GEODAT MAPS s.r.o., vyhotovený A. G. H., autorizačne overeným A. Q. F. a úradne overeným A. E. R. dňa 22.7.2025 číslo G1-587/2025 na rozdelenie spoluvlastníckych podielov pôvodnej nehnuteľnosti reg. E p.č. 2932 – novovytvorené CKN v p.č. 4/2-3. 5. Dňa 26.5.2025 zástupca žalovaných - nezistených vlastníkov, Slovenský pozemkový fond, doručil súdu vyjadrenie k žalobe. Uviedol, že pokiaľ ide o otázku samotného zrušenia a vyporiadania podielového spoluvlastníctva k nehnuteľnosti, nemá k nej výhrady. Čo sa týka spôsobu vyporiadania podielového spoluvlastníctva k nehnuteľnostiam v jeho správe a nakladaní, spravidla uprednostňuje ich reálne rozdelenie, čo je aj v súlade s ust. § 142 Občianskeho zákonníka určujúcim poradie vyporiadania podielového spoluvlastníctva. Zhrnul, že sporné parcely sa nachádzajú v zastavanom území obce – intraviláne, za rodinným domom súp. č. XX, ktorý je vo vlastníctve žalobcov, pričom sú malej výmery a na podiely žalovaných v 1. - 6. rade pripadá nepatrná výmera. Pokiaľ ide o výšku primeranej náhrady, uviedol, že táto musí nutne vychádzať z trhovej hodnoty nehnuteľnosti. Žalobca za primeranú považuje sumu vo výške 15,- eur/m2, pričom na základe zistených skutočností zástupca žalovaných SPF navrhuje, aby táto bola stanovená minimálne vo výške 15,- eur/m2. Vo vzťahu k trovám konania navrhol uplatniť postup v zmysle § 257 CSP. 6. Vo veci prebehlo pojednávanie dňa 6.11.2025 a 9.4.2026. Zástupca žalovaných v 1. až 6. rade - SPF písomným podaním ospravedlnil svoju neúčasť na pojednávaní, súhlasil s vykonaním pojednávania bez jeho prítomnosti. 1. 2. 3. 4.
5. 6. 6.1. Právny zástupca žalobcov na pojednávaní zotrval na svojich písomných vyjadreniach, pričom vo vzťahu k úprave trov konania navrhol rozhodnúť v zmysle § 257 CSP. K reálnej deľbe parcely KN E č. 2932 uviedol, že žalovaný v 8. rade nemá prístup k vyčlenenej časti parcely. Tento je možný len cez pozemky vo vlastníctve žalobcov, resp. parcely, ktorá je vo vlastníctve gréckokatolíckej cirkvi. Takéto rozdelenie považuje na neefektívne a nemúdre a žalovaný v 8. rade by musel mať minimálne vecné bremeno – prechod cez pozemky žalobcov. Žalobcovia predmetné pozemky obhospodarúvajú, pričom na týchto pozemkoch nikto už dlho nebol. 6.2. Právny zástupca žalovaného v 8. rade trval na reálnej deľbe parcely KN E č. 2932, uviedol, že zabezpečí stanovisko cirkvi k možnosti prístupu k novovytvorenej parcele. Uviedol, že sa nebráni ďalšej komunikácii so žalobcami za účelom možných alternatív usporiadania podielového spoluvlastníctva. Dňa 16.1.2026 právny zástupca žalovaného v8. rade súdu oznámil, že žalobcovia a žalovaný v 8. rade sa dohodli na uzatvorení mimosúdnej dohody, v zmysle ktorej žalobcovia pristúpia k späťvzatiu žaloby vo vzťahu k žalovanému v 8. rade. Vzhľadom na túto skutočnosť oznámil, že sa nezúčastnia ďalšieho pojednávania a požiadali o ospravedlnenie vo veci. 6.3. Právny zástupca žalobcov na pojednávaní dňa 9.4.2026 potvrdil uzatvorenie mimosúdnej dohody medzi žalobcami a žalovaným v 8. rade, avšak ku dňu rozhodovania súdu nedošlo k jej zápisu do katastra nehnuteľností pre vadu, ktorú má odstrániť žalovaný v 8. rade. 6.4. Žalovaný v 9. rade na pojednávaní dňa 9.4.2026 uviedol, že nesúhlasí so zrušením a vyporiadaním podielového spoluvlastníctva k parcele KN E č. 2930, a je jedine ochotný ju zameniť za iný pozemok. Právny zástupca žalobcov uviedol, že vo vzťahu k možnej zámene pozemkov bude komunikovať so žalobcami. 6.5. Na pojednávaní dňa 9.4.2026 súd vyhlásil dokazovanie vo vzťahu k zrušeniu a vyporiadaniu nehnuteľnosti – pozemku KN E č. 2929 a KN E č. 2931 za skončené. Súd vykonal dokazovanie oboznámením listinných dôkazov a po vyhodnotení dôkazov, za preukázané podstatné skutkové tvrdenia považuje: 7. Z výpisu z listu vlastníctva č. XXXX kat. územia D., obec D., N. O. P. mal súd preukázané, že žalobca v 1.a 2. rade a žalovaný v 1., 2., 3., 7., rade sú podielovými spoluvlastníkmi nehnuteľnosti – parcely KN „E“ č. 2929 orná pôda o výmere 306 m2, podiel žalobcu v 1. rade predstavuje 4/1680, podiel žalobcu v 2. rade 563/840, podiel žalo, žalovaného v 1. rade 280/1680, podiel žalovaného v 2. rade 10/1680, žalovaného v 3. rade 10/1680, žalovaného 7. rade 258/1680. 8. Z listu vlastníctva č. XXXX kat. územia D., obec D., N. O. P. mal súd preukázané, že žalobca v 1.a 2. rade a žalovaný v 4. rade sú podielový spoluvlastníci parcely KN E č. 2931 orná pôda o výmere 153 m2, pričom podiel žalobcov predstavuje 37/40 a žalovaného v 4. rade 3/40. 9. Z listu vlastníctva č. XXXX kat. územia D., obec D. N. O. P. mal súd preukázané, že žalobcovia a žalovaný v 4., 5. 8. rade sú podielovými spoluvlastníkmi parcely KN E 2932 orná pôda o výmere 163 m2, pričom podiel žalobcov predstavuje 5/10, podiel žalovaného v 4. rade 1/10, podiel žalovaného v 5. rade 1/10 a podiel žalovaného v 8. rade 3/10. 10. Z listu vlastníctva č. XXXX kat. územia D., obec D., N. O. P. má súd preukázané, že žalobcovia a žalovaný v 9. rade sú podielovými spoluvlastníkmi parcely KN E č. 2930 orná pôda o výmere 149 m2, pričom podiel žalobcu v 1. rade predstavuje 3/12, podiel žalobcu v 2. rade 3/12 a podiel žalovaného v 9. rade 6/12. 11. Z oznámenia realitnej kancelárie BENARD GROUP s.r.o. zo dňa 2.12.2024 vyplýva, že trhová hodnota nehnuteľnosti parciel KN E č. 2929, 2930, 2931, 2932 je vo výške 15,- eur/m2. 12. Obec Litmanová dňa 3.12.2024 oznámila právnemu zástupcovi žalobcov, že na základe ich žiadosti o poskytnutie informácii o osobách, nezistených vlastníkov nehnuteľností a ich právnych nástupcov obec vykonala zisťovanie v programe, ktorý používa ako evidenčný a tiež v systéme tzv. „starých evidenčných kartách obyvateľov obec Litmanová“, pričom v dostupnom systéme Centrálnej ohlasovne MV sa osoby, žiadali identifikovať nachádzajú, avšak nie je možné relevantne posúdiť ich identitu, a osoby bez identifikátora nie sú známe a nie je možné sa vyjadriť k ich pobytu a ich právnym nástupcom.
Zistený skutkový stav súd podriadil pod tieto zákonné ustanovenia: 13. Podľa § 136 ods. 2 Občianskeho zákonníka (ďalej len „OZ“), spoluvlastníctvo je podielové alebo bezpodielové. 14. Podľa § 137 ods. 2 OZ, podiel vyjadruje mieru, akou sa spoluvlastníci podieľajú na právach a povinnostiach vyplývajúcich zo spoluvlastníctva k spoločnej veci. 15. Podľa § 141 ods. 1 OZ, spoluvlastníci sa môžu dohodnúť o zrušení spoluvlastníctva a o vzájomnom vyporiadaní; ak je predmetom spoluvlastníctva nehnuteľnosť, dohoda musí byť písomná. 16. Podľa § 141 ods. 2 OZ, každý zo spoluvlastníkov je povinný vydať ostatným na požiadanie písomné potvrdenie o tom, ako sa vyporiadali, ak nemala už dohoda o zrušení spoluvlastníctva a o vzájomnom vyporiadaní písomnú formu. 17. Podľa § 142 ods.1 OZ, ak nedôjde k dohode, zruší spoluvlastníctvo a vykoná vyporiadanie na návrh niektorého spoluvlastníka súd. Prihliadne pritom na veľkosť podielov a na účelné využitie veci. Ak nie je rozdelenie veci dobre možné, prikáže súd vec za primeranú náhradu jednému alebo viacerým spoluvlastníkom; prihliadne pritom na to, aby sa vec mohla účelne využiť a na násilné správanie podielového spoluvlastníka voči ostatným spoluvlastníkom. Ak vec žiadny zo spoluvlastníkov nechce, súd nariadi jej predaj a výťažok rozdelí podľa podielov. 18. Podľa § 34 ods. 3 zák. č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách, pozemkový fond spravuje poľnohospodárske nehnuteľnosti vo vlastníctve štátu ustanovené osobitným predpisom a podiely spoločnej nehnuteľnosti vo vlastníctve štátu ustanovené osobitným predpisom. Pozemkový fond nakladá s pozemkami, ktorých vlastník nie je známy okrem pozemkov, ktoré sú lesnými pozemkami, ako aj s podielmi spoločnej nehnuteľnosti, ktorých vlastník nie je známy. Postup pozemkového fondu pri prenajímaní a skončení nájmu, predaji, zámene a nadobúdaní nehnuteľností pozemkovým fondom a kritériá pre určovanie výšky nájomného pri prenajímaní nehnuteľností pozemkovým fondom upraví nariadenie vlády Slovenskej republiky. 19. Podľa § 13 zák. č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov, fond nakladá s pozemkami uvedenými v § 8 ods. 1 písm. c) a d), ktoré sa na základe registra zapíšu do katastra nehnuteľností (ďalej len „pozemok s nezisteným vlastníkom“), podľa tohto zákona a podľa osobitných predpisov; obdobne postupuje správca, ak ide o lesné pozemky. 20. Podľa § 16 ods. 1 zák. č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov, fond nakladá podľa tohto zákona a podľa osobitných predpisov s pozemkami: a) vo vlastníctve štátu uvedenými v osobitnom predpise a v § 14 ods. 1 a v § 15 (ďalej len „pozemok vo vlastníctve štátu“), b) s nezisteným vlastníkom (§ 13), c) ktorých vlastníctvo nie je evidované podľa predpisov o katastri nehnuteľností v súbore geodetických informácií a v súbore popisných informácií alebo ak sa nepreukáže inak ak ide o lesné pozemky, obdobne postupuje správca. 21. Podľa § 16 ods. 2 zák. č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov, ak je potrebné, fond v konaní pred súdom alebo pred orgánmi verejnej správy zastupuje vlastníkov pozemkov uvedených v odseku 1 písm. b) a c); obdobne postupuje správca. 22. Podľa § 17 ods. 1 zák. č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov, fond pri nakladaní s pozemkami uvedenými v § 16 ods. 1 vystupuje vo vlastnom mene, a to aj pred súdmi a orgánmi verejnej správy. 23. Podľa § 17 ods. 2 zák. č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov, fond prijíma aj náhrady za vyvlastnenie pozemkov uvedených v § 16 ods. 1 písm. b) a c). Prijatú náhradu vyplatí vlastníkovi, ak o ňu požiada; to platí aj pre náhrady prijaté fondom na základe právoplatného rozhodnutia súdu alebo správneho orgánu. Náhradu nie je možné previesť na tretiu osobu. Náhrada je splatná najneskôr do dvoch rokov odo dňa podania žiadosti.
24. Podľa § 21 ods. 1 zák. č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov, v záujme zamedzenia drobenia poľnohospodárskych pozemkov, lesných pozemkov a v záujme ochrany viníc nachádzajúcich sa mimo zastavaného územia obce možno pri prechode alebo prevode vlastníctva k nim postupovať len podľa tohto zákona. 25. Podľa § 23 ods. 1 zák. č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov, ak tento zákon neustanovuje inak, nemôže na základe právneho úkonu alebo rozhodnutia súdu o vyporiadaní spoluvlastníctva alebo rozhodnutia o dedičstve vzniknúť rozdelením jestvujúcich pozemkov uvedených v § 21 ods. 1 pozemok menší ako 3 000 m2, ak ide o poľnohospodársky pozemok, alebo pozemok menší ako 5 000 m2, ak ide o lesný pozemok. 26. Podľa § 70 ods. 1 zák. č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (ďalej len „katastrálny zákon“), údaje katastra uvedené v § 7 sú hodnoverné, ak sa nepreukáže opak. Súd dospel k právnemu záveru: 27. Z povahy podielového spoluvlastníctva ako spoločenstva vlastníckych práv založeného na zásade dobrovoľnosti vyplýva, že ak nedôjde k dohode, ktorýkoľvek spoluvlastník môže kedykoľvek požiadať súd o zrušenie spoluvlastníctva a jeho vyporiadanie. Toto právo vyplýva zo zásady, že nikto nemôže byť spravodlivo nútený k tomu, aby zotrval v spoluvlastníckom vzťahu, ak mu to z akýchkoľvek dôvodov nevyhovuje. Určité obmedzenie v tomto smere obsahuje len § 142 ods. 2 Občianskeho zákonníka, ktorý výnimočne umožňuje zamietnutie návrhu na zrušenie spoluvlastníctva a jeho vyporiadanie súdom z dôvodov hodných osobitného zreteľa. 28. V konaní o zrušení spoluvlastníctva a vykonaní vyporiadania je jeho predmetom vždy celá vec patriaca do podielového spoluvlastníctva a vyriešenie všetkých právnych vzťahov spoluvlastníkov (alebo jedného z nich) k tejto veci. 29. Súdne konanie začína len na návrh, ktorý môže podať ktorýkoľvek zo spoluvlastníkov. Súd nemôže rozhodnúť o spôsobe vyporiadania svojvoľne, ale je viazaný záväzným poradím: 1. rozdelenie veci; 2. prikázanie veci jednému alebo viacerým spoluvlastníkom za primeranú náhradu; 3. nariadenie predaja veci a rozdelenie výťažku. Pri vyporiadaní je súd povinný prihliadať na veľkosť spoluvlastníckych podielov, a jednak na účelné využitie veci. Súd nie je síce viazaný návrhmi ani vzájomnými návrhmi účastníkov konania pokiaľ ide o formu vyporiadania podielového spoluvlastníctva v zmysle zásady "ne eat iudex ultra petitum partium", avšak ani takéto návrhy nemožno v konaní nechať bez povšimnutia. 30. V konaní je preukázané, že žalobcovia a žalovaní sú podielovými spoluvlastníkmi sporných parciel, tak ako to je popísané v bode 7. a 8. predmetného rozsudku. Vo vzťahu k žalovaným súd poukazuje na ust. § 70 ods. 1 zákon o katastri nehnuteľnosti, v zmysle ktorého údaje katastra uvedené v § 7 sú hodnoverné, ak sa nepreukáže opak. V danom prípade na listoch vlastníctva č. XXXX a XXXX kat. územia D. sú žalovaní v 1., 2., 3., 4., rade ako podieloví spoluvlastníci vedení bez ďalších identifikačných údajov okrem mena a priezviska (a rodného priezviska) a opak - teda skutočnosť, že ide o známych vlastníkov súd nemá preukázanú. Za týchto okolností je s nimi dôvodné konať ako s nezistenými vlastníkmi, ktorých zo zákona zastupuje SPF. 31. Na pojednávaní dňa 9.4.2026 súd vyhlásil dokazovanie za skončené vo vzťahu k parcele KN E č. 2929 vedenej na LV XXXX kat. územia D. a parcele KN E č. 2931 vedenej na LV č. XXXX kat. územia D., z dôvodu, že k týmto parcelám vykonané dokazovanie listinnými dôkazmi bola konečné a strany sporu – podielový spoluvlastníci týchto pozemkov nenavrhovali žiadne ďalšie dôkazy. K spôsobu vyporiadania podielového spoluvlastníctva k uvedeným parcelám KN E č. 2929 a KN E č. 2931 súd uvádza, že vzhľadom na výmeru sporných parciel, ich polohu a veľkosť spoluvlastníckych podielov žalobcov a žalovaných, reálna deľba podľa spoluvlastníckych podielov nie je v danom prípade dobre možná, a to najmä z dôvodu zachovania celistvosti spornej nehnuteľnosti. Ak by boli nehnuteľnosti fakticky rozdelené, došlo by k znemožneniu ich účelného využívania, čomu má konštrukcia ust. § 142 ods. 1 CSP zabrániť. Do úvahy preto prichádza druhý spôsob vyporiadania podielového spoluvlastníctva, a to prikázanie za primeranú náhradu. Tento spôsob vyporiadania podielového spoluvlastníctva zhodne navrhli i žalobcovia a zástupca žalovaných v 1., 2., 3., 4., rade. Žalovaný v 7. rade – podielový spoluvlastník parcely KN E č. 292 so spoluvlastníckymi podielom 258/1680 sa k podanej žalobe, ktorá mu
bola doručená do vlastných rúk dňa 6.2.2025 nevyjadril a v priebehu konania bol nečinný. Súd prihliadol na zhodný návrh žalobcov a žalovaných v 1. až 4. rade, v čoho dôsledku zrušil podielové spoluvlastníctvo k vyššie označeným parcelám a prikázal ich obom manželom – žalobcom do bezpodielového spoluvlastníctva v podiele 1/1-ina z celku. Súd tak učinil z toho dôvodu, že ak nehnuteľnosť nadobúdajú manželia za trvania manželstva, je potrebné do bezpodielového spoluvlastníctva manželov zaradiť celú nehnuteľnosť (viď rozhodnutie KS 22Co/106/2018 z 14.5.2020) a samotní žalobcovia prejavili vôľu nadobudnúť nehnuteľnosť spoločne do BSM (viď rozhodnutie 2Cdo/7/2019z 27.10.2021). Súd pri rozhodovaní zohľadnil nielen veľkosť spoluvlastníckych podielov, ale aj účelné využitie sporných parciel v prípade prikázania do výlučného vlastníctva jedného z podielových spoluvlastníkov, v tomto prípade do bezpodielového spoluvlastníctva žalobcov ako výlučného vlastníka susednej nehnuteľnosti. 32. Neoddeliteľnou súčasťou vyporiadania podielového spoluvlastníctva spôsobom prikázania veci niektorému zo spoluvlastníkov je posúdenie primeranosti regresnej náhrady zaň. Primeranú náhradu ako všeobecnú cenu určuje súd a nemôže túto povinnosť preniesť na iný subjekt. Odborná znalecká mienka je jedným z podkladov pri určení všeobecnej ceny nehnuteľností. Ďalším podkladom môžu byť informácie príslušného orgánu miestnej správy, informácie spoločností, ktoré sa sprostredkovaním kúpy a predaja nehnuteľností zaoberajú. Tiež sú tu poznatky a informácie samotných strán sporu o kúpe a predaji iných porovnateľných nehnuteľností v približne rovnakom období. Treba taktiež zohľadniť skutočnosť, či ide o pozemky predávané v celosti alebo len o časti. Žalobcovia v žalobe navrhli, aby mu súd uložil povinnosť vyplatiť primeranú náhradu za odstupujúce podiely žalovaných v sume 15,- eur/ m2. Zástupca žalovaných vo vyjadrení k žalobe s výškou navrhnutej primeranej náhrady súhlasil, resp. navrhol primeranú náhradu v rovnakej výške. 33. Na základe všetkých uvedených skutočností, po zohľadnení umiestnenia sporných parciel, ich súčasného využitia a cien za porovnateľné parcely v danej lokalite dospel súd k záveru, že primeranou náhradou za odstupujúci spoluvlastnícky podiel žalovaných na sporných parcelách je, v súlade s konečnou dohodou strán o jej výške, suma 15,- eur/m2. 34. S poukazom na vyššie uvedené dôvody súd zrušil podielové spoluvlastníctvo žalobcov a žalovaných k nehnuteľnostiam zapísaným v kat. území D., obec D., N. O. P. vedených na LV č. XXXX parcela KN „E“ č. 2929 orná pôda o výmere 306 m2, a na LV č. XXXX parcela KN „E“ č. 2931 orná pôda o výmere 153 m2 a prikázal ich do bezdpodielového spoluvlastníctva žalobcov – manželov v podiele 1/1ina z celku. Zároveň im uložil povinnosť zaplatiť žalovanému v 1. rade primeranú náhradu za jeho odstupujúci sumu vo výške 765,- eur, žalovanému v 2. rade sumu 27,- eur, žalovanému v 3. rade sumu 5,40 eur, žalovanému v 6. rade sumu 172,50 eur, na účet Slovenského pozemkového fondu, Náhradu za odstupujúci podiel žalovaných je potrebné ich zástupcovi zaplatiť na účet vedený v S. Q., číslo účtu XXXXXXXXXX/XXXX, IBAN: O. XXXX XXXX XXXX XXXX XXXX, (v prípade platby uviesť variabilný symbol číslom súdneho konania bez lomítok, do poznámky uviesť Okresný súd Stará Ľubovňa a meno platiteľa žalobcu), a to do 30 dní od právoplatnosti tohto rozsudku. Náhradu za odstupujúci podiel žalovanému v 7. rade vo výške 705,- eur sú žalobcovia povinní zaplatiť k jeho rukám, taktiež v lehote do 30 dní od právoplatnosti tohto rozsudku. 35. Konanie v časti zrušenia a vyporiadania podielového spoluvlastníctva k parcele KN E č. 2932 vedenej na LV č. XXXX, a parcele KN E č. 2930 vedenej na LV č. XXXX kat. územia D., v ktorej časti prebieha komunikácia medzi stranami sporu, súd vylúčil na samostatné konanie. O trovách konania súd rozhodol takto: 36. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 37. Podľa § 255 ods. 1 CSP, súd prizná strane náhradu trov konania podľa úspechu vo veci. 38. Podľa § 257 CSP, výnimočne súd neprizná náhradu trov konania, ak existujú dôvody hodné osobitného zreteľa. 39. O náhrade trov konania súd rozhodol podľa § 257 CSP tak, že žalobcom a žalovaným v 1., 2., 3., 6., a 7. rade náhradu trov konania nepriznal, a to vzhľadom na charakter sporu, predmetom ktorého je vzájomné vysporiadanie majetkových právnych vzťahov medzi stranami sporu tzv. „iudicium duplex“. Ide
o konanie, ktoré môže začať na návrh ktoréhokoľvek podielového spoluvlastníka, pričom nie je možné konštatovať, že úspech v konaní mal ten, kto podal návrh na začatie konania, a to aj s ohľadom na skutočnosť, že súd v rámci vyporiadania postupuje v poradí a za podmienok ustanovených zákonom (nie je návrhmi strán viazaný). Rozhodnutie o zrušení a vyporiadaní podielového spoluvlastníctva, pokiaľ súd návrhu vyhovie, je teda rozhodnutím v záujme oboch sporových strán. Pri zrušení a vyporiadaní podielového spoluvlastníctva sa každému z podielových spoluvlastníkov dostane jeho podiel buď vo forme veci, ku ktorej sa vyporiadava podielové spoluvlastníctvo alebo formou finančnej náhrady. 40. O náhrade trov konania žalobcov a žalovaných v 4., 5., 8., a 9. rade súd rozhodne vo vylúčenom konaní. Poučenie: Proti tomuto rozsudku možno podať odvolanie do 15 dní odo dňa jeho doručenia na tunajší súd v dvoch písomných vyhotoveniach. Podľa § 359 CSP odvolanie môže podať strana, v ktorej neprospech rozhodnutie bolo vydané. Podľa § 363 CSP sa v odvolaní popri všeobecných náležitostiach podania (§ 127 ods. 1 a ods. 2 CSP) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 364 CSP rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Podľa § 365 ods. 1 CSP odvolanie možno odôvodniť len tým, že: a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Podľa § 365 ods. 2 CSP odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Podľa § 365 ods. 3 CSP odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Podľa § 366 CSP prostriedky procesného útoku alebo prostriedky procesnej obrany, ktoré neboli uplatnené v konaní pred súdom prvej inštancie, možno v odvolaní použiť len vtedy, ak a) sa týkajú procesných podmienok, b) sa týkajú vylúčenia sudcu alebo nesprávneho obsadenia súdu, c) má byť nimi preukázané, že v konaní došlo k vadám, ktoré mohli mať za následok nesprávne rozhodnutie vo veci alebo d) ich odvolateľ bez svojej viny nemohol uplatniť v konaní pred súdom prvej inštancie. Ak povinný nesplní povinnosť uloženú týmto rozsudkom, môžu oprávnený podať návrh na vykonanie exekúcie podľa Exekučného poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSSL:2026:8524201446.7 (dáta aktuálne k 13. 11. 2026). Záväzné je znenie zverejnené súdom.




